PREDBEŽNÁ INFORMÁCIA
(podľa §  9 zákona č.  400/2015 Z. z. o tvorbe právnych predpisov
 a o Zbierke zákonov Slovenskej republiky a o zmene a doplnení niektorých zákonov)

	1. Pripravovaný právny predpis:

	Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 298/2022 Z. z. ktorou sa ustanovujú podrobnosti výpočtu príslušného násobku hrubého domáceho produktu pre stanovenie prahovej hodnoty posudzovaného lieku (ďalej len „návrh vyhlášky“).

	2. Základné ciele pripravovaného právneho predpisu:

	Cieľom návrhu vyhlášky je zosúladiť vyhlášku Ministerstva zdravotníctva Slovenskej republiky č. 298/2022 Z. z. (ďalej len „vyhláška“) Z. z. o liekoch a zdravotníckych pomôckach a o zmene a doplnení niektorých zákonov v znení pripravovanej novely (ďalej len „zákon o úhrade liekov“).
Cieľom navrhovanej novely vyhlášky je zohľadniť reálne možnosti financovania nových liekov z verejného zdravotného poistenia a zabezpečiť efektívnejšie využívanie verejných zdrojov. Návrh vyhlášky nadväzuje na pripravované zmeny zákona o úhrade liekov a vytvára predpoklady na pružnejšie uplatňovanie prahových hodnôt pri rozhodovaní o kategorizácii liekov.
Navrhovaná úprava zároveň umožní zohľadniť mieru nenaplnenej potreby liečby v špecifických indikáciách pri stanovení prahových hodnôt nákladovej efektívnosti. Cieľom je zefektívniť smerovanie finančných prostriedkov do oblastí s najvyššou zdravotnou potrebou pri zachovaní princípov transparentnosti, predvídateľnosti a udržateľnosti systému úhrad liekov.

	3. Zhodnotenie súčasného stavu:

	Platná vyhláška Ministerstva zdravotníctva Slovenskej republiky č. 298/2022 Z. z. v súčasnom znení dostatočne nereflektuje mieru nenaplnenej potreby liečby v špecifických indikáciách.
Zároveň sa v aplikačnej praxi ukázalo, že súčasne nastavené prahové hodnoty sú v porovnaní s ekonomickou výkonnosťou Slovenskej republiky a jej disponibilnými zdrojmi na verejné zdravotné poistenie neprimerane vysoké. Táto skutočnosť vytvára významný tlak na verejné financie určené na úhradu liekov a znižuje dlhodobú udržateľnosť systému. Navrhovaná právna úprava preto smeruje k vytvoreniu vyváženejšieho rámca, ktorý umožní efektívnejšie alokovať verejné zdroje pri súčasnom zohľadnení oblastí s najvyššou zdravotnou potrebou.

	4. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu zasielaním podnetov alebo návrhov v rozsahu vecného zamerania uvedeného v bode 2. Táto predbežná informácia sa zároveň považuje za konzultáciu s podnikateľským prostredím podľa Jednotnej metodiky na posudzovanie vybraných vplyvov.

	Kontaktné údaje:

	Ministerstvo zdravotníctva Slovenskej republiky 
Sekcia farmácie a liekovej politiky
Limbová 2, 837 52 Bratislava
E-mail: dominik.grega@health.gov.sk

	5. Predpokladaný termín začatia pripomienkového konania: 

	august 2026



Kamil Šaško
minister
